**Plan de afaceri:**

**al SRL ”FRUCTIS”**

**Inițierea propriei afacerii:**

**Prezentat de : SRL FRUCTIS**

**Adresa juridical: r. Leova**

**Administrator: Rusu Damian**

**Telefon de contact: 067657412**

**Email:** [**FRUCTIS.srl.tiron.@mail.ru**](mailto:FRUCTIS.srl.tiron.@mail.ru)

**Data elaborii planului: Aprilie 2022**

**Planul contine informatie confidențialitate care nu pot fi reproduse, distribuite sau utilizate fără consimțămîntul conducerii întreprinderii.**

**I. REZUMATUL**

În condițiile unei creșteri exponențiale a pieței moldovenești în tot ce înseamnă o alimentație sănătoasă, noi: Rusu Damian și Rusu Andrei am decis să înființăm o afacere care să promoveze atît cerințele consumatorilor, cît și activitatea noastră la un nivel înalt pe piață. De aceea, în anul 2017 hotărîm să deschidem ,, S.R.L Fructis ’’ - societate cu răspundere limitată, care va avea ca gen de activitate producerea și comercializarea fructelor uscate și pomuşoarelor.

Datorită faptului că țara noastră este una agricolă, dezvoltarea afacerii noastre se poate efectua mai ușor și mai eficient. Prin urmare, ,,S.R.L Fructis ’’ va fi o entitate care va oferi fructe și pomușoare uscate de înaltă calitate pentru a satisface cerințele și nevoile clienților.

Pentru ca entitatea noastră să-și desfășoare activitatea eficient, vom dispune de un cadru organizatoric bine definit, împărțit pe departamente: departamentul de producție și departamentul financiar-contabil. De asemenea, vom dispune de utilaje noi și bine echipate pentru a obține rezultatele dorite și pentru ca procesul de producție să decurgă fără probleme.

**Misiunea entităţii S.R.L ,,Fructis”** este de a oferi consumatorului o gamă largă de fructe şi pomuşoare uscate la preţ accesibil .Misiunea de bază a entităţii noastre este satisfacerea cerinţelor clienţilor. Avem grijă să îmbunătăţim procesul de uscare a fructelor şi pomuşoarelor ,astfel ca acestea să îşi păstreze vitaminele şi aromele naturale .Acordăm cea mai mare gamă de fructe şi pomuşoare uscate la preţ accesibil pentru fiecare.

**Viziunea**  **entităţii S.R.L ,,Fructis”** este dezvoltarea afacerii pe piaţa naţională şi deschiderea unui magazin specializat propriu unde să comercializăm fructele şi pomuşoarele uscate.

**Scopul** entităţii este schimbarea percepţiei consumatorului faţa de modul de alimentare,entitatea noastră propune o soluţie alternativă pentru a menţine un mod sănătos de alimentare şi pe perioada sezonului rece,atunci cînd fructele şi pomuşoarele în stare proaspătă sunt un deficit,sau au preţuri prea mari.

**II. DESCRIEREA AFACERII**

Entitatea **,,** **S.R.L Fructis”** a fost înfiinţată în anul 2022, ca formă organizatorico-juridică este societate cu răspundere limitată. Ea se ocupă cu uscarea fructelor şi pomuşoarelor, precum şi comercializarea acestora, conform licenţei nr.060488, seria VGVB. Întreprinderea este înregistrată la Camera Înregistrarii de Stat, cu numărul de identificare –cod fiscal 2026470516240, data înregistrării 25 septembrie2017, seria certificatului de înregistrare MD 1005548.

Datorită faptului că locuim într-o ţară în care ramura principală a economiei este agricultura, am ales anume uscarea fructelor şi pomuşoarelor, deoarece este prezentă o abundenţă de materie primă (mere, pere, caise, prune e.t.c) la preţuri accesibile.

Fructele uscate sunt o re-descoperire de dată recentă. Ele sunt vechi de pe vremea Mesopotamiei, dar abia recent au fost reinterpretate ca ingrediente esenţiale în dietele sănătoase, definind un tip de „producţie” profitabilă. De accea, deschiderea unei entităţi de acest gen, ar genera o afacere de succes.

**Capitalul statutar subscris de întreprindere este de 1000000 lei, divizat în cote de participanţi după cum urmează:**

**Tabelul nr.1**

|  |  |  |  |
| --- | --- | --- | --- |
| **Numele fondatorului** | **Funcţia deţinută** | **Cota parte din capitalul statutar (%)** | **Suma, lei** |
| Rusu Damian | Director | 50 | 500000 |
| Rusu Andrei | Contabil-şef | 50 | 500000 |

**,, S.R.L Fructis ”** este o întreprindere mică, deoarece dispune de un personal în număr de 15 angajaţi care activează în 2 departamente: departamentul financiar-contabil şi departamentul de producţie, acestea fiind gestionate de către director sau manager.

Entitatea îşi desfăşoară activitatea în sectorul secundar. Considerăm că afacerea noastră va avea succes, deoarece pe piaţă se observă tendinţa consumatorului de a trece la un mod de viaţă mai sănătos, produsul oferit de noi conţine multe vitamine şi este de neînlocuit pe perioada sezonului rece atunci cînd nu există pe piaţă fructe şi pomuşoare în stare proaspătă.

Vom folosi utilaj performant pentru producerea fructelor și pomușoarelor uscate. Avem nevoie și de frigidere pentru a păstra produsele ca să nu să se strice.

**Emblema entităţii S.R.L ,,Fructis”** reprezintă asortimentul produselor oferite de noi, acestea sunt reprezentate sub forma unei ,,inimi” ceea ce reflectă dragostea cu care sunt fabricate şi aduse pe mesele consumatorului produsele noastre .

****

**Motto-ul entităţii ,,Şi gustos, şi sănătos!” .** Acest motto reflectă calităţile şi caracteristicile produsului nostru, precum şi a modului în care acesta este fabricat. Este gustos deoarece fructele şi pomuşoarele sunt prelucrate în aşa mod în care ele îşi păstrează gustul şi aroma naturală, iar sănătos, deoarece acestea sunt prelucrate fară a li se adăudă coloranţi şi alte produse chimice,aditivi alimentari şi alte produse chimice.

**Misiunea entităţii ,, S.R.L Fructis ”** este de a oferi consumatorului o gamă largă de fructe şi pomuşoare uscate la preţ accesibil . Misiunea de bază a entităţii noastre este satisfacerea cerinţelor clienţilor. Avem grijă să îmbunătăţim procesul de uscare a fructelor şi pomuşoarelor , astfel ca acestea să îşi păstreze vitaminele şi aromele naturale .Acordăm cea mai mare gamă de fructe şi pomuşoare uscate la preţ accesibil pentru fiecare.

**Viziunea**  **entităţii S.R.L ,,Fructis”** este dezvoltarea afacerii pe piaţa naţională şi deschiderea unui magazin specializat propriu unde să comercializăm fructele şi pomuşoarele uscate.

**Scopul** entităţii este schimbarea percepţiei consumatorului faţa de modul de alimentare,întreprinderea noastră propune o soluţie alternativă pentru a menţine un mod sănătos de alimentare şi pe perioada sezonului rece,atunci cînd fructele şi pomuşoarele în stare proaspătă sunt un deficit,sau au preţuri prea mari.

**Obiectivele întreprinderii:**

* Obţinerea unei poziţii stabile pe piaţa naţională în primii doi ani de activitate;
* Extinderea pe piaţa naţională în următorii 5-6 ani ;
* Creşterea profitului cu 12-15% în primii 2- 3 ani de activitate;
* Creşterea vînzărilor de 2-3 ori în perioada rece a anului;
* Atragerea unui număr cît mai mare de clienţi;
* Deschiderea primului magazin specializat în al doilea an de activitate.

**Analiza SWOT**

**Tabelul nr.2**

|  |  |
| --- | --- |
| **Puncte Forte** | **Puncte Slabe** |
| * Oferim o gamă largă de fructe şi pomuşoare uscate; * Dotarea cu echipament şi tehnologii moderne; * Preţuri accesibile pentru toţi; * Personal calificat; * Produse ecologice şi pline de vitamine. | * Lipsa de experienţă; * Entitatea nu este cunoscută pe piaţă; * Concurenţa din partea vînzătorilor de fructe şi pomuşoare proaspete. |
| **Oportunităţi** | **Ameninţări** |
| * Cerere în creştere la fructele şi pomuşoarele uscate; * Programe de finanţare şi susţinere a micului busines; * Posibilitatea de extindere pe piaţa naţională,şi pe viitor internaţională; | * Apariţia unor concurenţi noi. * După perioade de secetă,creşterea preţurilor la fructele şi pomuşoare în stare proaspătă. * Crizele din agricultură; |

**III. DESCRIEREA PRODUSELOR**

Datorită faptului că trăim într-un secol al informațiilor și dezvoltării în toate domeniile, populația caută să-și modifice stilul nesănătos de viață și să promoveze alimentele naturale, gustoase și sănătoase. De aceea, **S.R.L Fructis** e o entitate care pune accent pe producerea și oferirea unor produse calitative, care să satisfacă nevoile clienților.

**S.R.L Fructis** oferă un asortiment larg de fructe și pomușoare uscate pe tot parcursul anului, în dependență de sezon. Astfel, vara vom produce: caise, vișine, prune, piersici uscați. Toamna vom produce: struguri, mere, pere și gutui uscați. Iarna vom produce: afine, măceșe, merișori uscați, iar primăvara- cireșe uscate.

Pentru a atrage clienții, fructele și pomușoarele uscate vor fi ambalate în pungi speciale. Astfel, ele îți vor păstra atît gustul și savoarea, cît și calitatea.

Asortimentul nostru de produse este structurată în două linii:

1. **Linia fructelor şi pomuşoarelor uscate produse în perioada rece a anului –** aceasta cuprinde produsele pe care entitatea noastră le va produce şi comercializa pe parcursul perioadei rece a anului cînd se înregistrează o scădere a fructelor şi pomuşoarelor în stare proaspătă. Această linie cuprinde: mere, pere, măceşe, merişor, afine, struguri, prune, gutui uscaţi .
2. **Linia fructelor şi pomuşoarelor uscate în perioadă caldă-** aceasta cuprinde produsele pe care entitatea noastră le va produce în perioada caldă a anului, atunci cînd se înregistrează o abundenţă de fructe şi pomuşoare proaspete, utilizate ca materie primă. Această linie cuprinde: caise, vişine, cireşe, pere, piersici, mere uscate.

**IV. PIAŢA DE DESFACERE**

În urma cercetărilor efectuate pe piaţa Republicii Moldova am ajuns la concluzia că înfiinţarea unei entităţi ce se va ocupa cu uscarea fructelor şi pomuşoarelor va avea un mare succes.

Cererea pentru fructe uscate de calitate înaltă continuă să crească. Pentru a face faţă concurenţei naţionale, produsele moldoveneşti trebuie îmbunătăţite pentru a rămâne competitive. Condiţiile actuale din Moldova reprezintă o serie de provocări şi oportunităţi pentru produsele din fructe uscate.

Totuşi, piaţa pentru produsele organice este încă mică şi se află la o etapă iniţială de dezvoltare. Majoritatea consumatorilor nu sunt gata de a plăti mai mult pentru fructe şi legume organice. Rotația de mărfuri slabă contribuie la alterări înalte şi în aşa mod menţine preţurile înalte. De obicei, în supermarketuri se poate de găsit 2-3 tipuri de fructe şi legume organice şi aceasta este pur şi simplu pentru a spori asortimentul oferit consumatorului.

**V. ESTIMAREA CONCURENŢILOR**

Industria alimentară din Republica Moldova este una dintre cele mai importante ramuri naționale. Aceasta asigură, în primul rînd, strictul necesar de alimente și satisface cerințele primordiale ale populației.

Datorită faptului că țara noastră este o regiune agricolă, majoritatea oamenilor se ocupă cu agricultura sau cu alte genuri de activități ce includ această ramura națională, printre care: uscarea și comercializarea fructelor și pomușoarelor uscate.

Entitatea noastră ,, SRL Fructis ’’ va fi una care va lupta pentru a-și lărgi activitatea pe piața națională. Aceasta presupune depistarea concurenților și oferirea unor beneficii diferite clienților de cele pe care le oferă aceștia.


Cererea pentru fructe uscate de calitate înaltă continuă să crească. Pentru a face faţă concurenţei provenite de la Europa şi Asia, produsele moldoveneşti trebuie îmbunătăţite pentru a rămâne competitive pe piaţa națională.

Principalii concurenţii pentru **,, SRL** **Fructis ’’** sunt furnizorii din Republica Moldova ( cîțiva dintre ei : Podgoreni SRL, Livada Organică SRL, Eco-Agromix SRL), din Olanda, Ucraina, România, Ungaria, Polonia şi Germania. Trebuie la fel luaţi în consideraţie furnizorii turci, austrieci, francezi în calitate de concurenţi pe piaţa moldovenească – produsele acestora au un aspect bun, arată atractiv şi sunt ambalate frumos cu o identitate clară în ceea ce priveşte marca comercială.

**Cota-parte după volum a țărilor principale care importau fructe uscate**

**în R.Moldova în anul 2020**

**Fig. 1**

****

**VI. PLANUL DE MARKETING**

Planul de marketing al întreprinderii ,, S.R.L. Fructis” se analizează pe baza celor patru **P** ai mixului de markenting:

1. **Produsul-** entitatea noastră oferă o gamă largă de fructe şi pomuşoare uscate , ecologice şi pline de vitamine. Aceste produse se caracterizează prin calitate înaltă şi lipsă de aditivi şi produşi chimici.

**De ce clienţii optează pentru produsele noastre ?** Răspunsul este simplu :

* Conţin substanţe nutritive şi au un gust delicios;
* Preţ accesibil;
* Este produs în cele mai bune condiţii, astfel fructele şi pomuşoarele uscate îşi păstrează proprietăţile iniţiale.

1. **Plasament- ,, S.R.L. Fructis”** este amplasată în or. Stăuceni, poziţia geografică ne permite să aprovizionăm entitatea cu fructe şi pomuşoare (în stare proaspată) din toate regiunile Republicii Moldova. Apropierea de or. Chişinău va permite vinderea produselor noastre în capitala ţării şi deasemenea deschiderea unui magazin specializat în Chişinău, căci anume în oraş se observă tendinţa consumatorilor de a procura fructe şi pomuşoare uscate.
2. **Promovare-** strategia de promovare a produselor noastre se va axa pe obţinerea unei imagini bune pe piaţă. Astfel, pentru a ajunge la recunoaşterea pe piaţă, noi vom apela la: publicitatea mass-media şi publicitatea amplasată pe panouri led. În spoturile publicitare vor aparea persoane cunoscute, cum ar fi: artişti de muzică uşoară şi de estradă, sportivi de performanţă. De asemenea, la deschiderea magazinul specializat, vom oferi celor prezenţi abţipilduri pentru maşini şi magneţi pentru firgidere cu emblema şi logoul întreprinderii noastre, pentru că, astfel, vor afla mai multe persoane de întreprinderea noastră.
3. **Preţ-** vom opta pentru un preţ accesibil tuturor.Astfel, preţurile vor fi următoarele:

* **1 kg de caise uscate -**  aproximativ60 lei;
* **1 kg de mere uscate -** aproximativ25 lei;
* **1 kg de pere uscate -** aproximativ 27 lei;
* **1 kg de piersici uscaţi -** aproximativ 45 lei;
* **1 kg de gutui uscaţi -** aproximativ 32 lei;
* **1 kg de vişine uscate –** aproximativ 26 lei;
* **1 kg de cireşe uscate –** aproximativ 29 lei;
* **1 kg de măceşe uscate –** aproximativ 25 lei;
* **1 kg de struguri uscaţi (stafide) –** aproximativ 38 lei;
* **1 kg de merişori uscaţi –** aproximativ 24 lei;
* **1 kg de afine uscate –** aproximativ 50 lei;
* **1 kg de prune uscate –** aproximativ 50 lei.

**VII. MANAGEMENTUL PERSONALULUI**

Organigrama entităţii **,, S.R.L Fructis ’’** se află la anexa 1. În cadrul entităţii noastre există 15 angajați.

**Managerul** este șeful ierarhic care planifică modificările, soluționează situațiile de conflict, dirijează structurile organizatorice ( departamentul financiar-contabil și departamentul de producție ) și se ocupă cu politica de marketing ( analizează, elaborează și implementează strategiile de marketing, cercetează piața, contribuie la promovarea produselor noastre).

**Șeful departamentului de producție** va îndeplini următoarele funcții :

* Asigurarea și aprovizionarea cu materie primă;
* Supravegherea procesului de producție;
* Analiza calității produselor obținute;
* Verificarea periodică a utilajelor și repararea sau înlocuirea acestuia în caz de necesitate.

**Șeful departamentului financiar- contabil** va îndeplini următoarele funcții :

* Ținerea evidenței și registrelor contabile;
* Întocmirea documentelor contabile;
* Realizarea calculelor finale;
* Idetificarea surselor de finanțare a activității întreprinderii;
* Identificarea surselor de plasament a mijloacelor financiare în cazul excedentului acestora.

**Şeful de resurse şi materie primă** este persoana care va avea grijă ca procesul de producere să aibă loc continuu, aprovizionînd la timp entitatea cu materie primă.

**Supraveghetorul de proces şi calitate** este persoana care se va ocupa cu supravegherea procesului de producere a fructelor și pomușoarelor uscate. De asemenea, acesta va verifica calitatea produselor obținute și va avea grijă ca fructeleși pomușoarele uscate să se păstreze în condițiile necesare.

**Muncitorii** vor lucra pe linia de producere a fructelor și pomușoarelor uscate, vor descărca materia primă, vor încărca produsele finale (fructe și pomușoare uscate ), vor asigura o bună curățenie în interiorul entității.

**VIII. MANAGEMENTUL RISCURILOR**

Pe parcursul activităţii unei entităţi , aceasta întîmpină o serie largă de riscuri ce pot influenţa negativ sau pot duce la falimentul acesteia.

**Riscul de scădere a cererii pentru anumite fructe şi pomuşoare uscate.** Acest risc se referă la micşorarea necesităţii consumatorilor de a procura şi utilza în alimentaţie fructe şi pomuşoare uscate. În cazul în care acest proces are loc, atunci entitatea noastră nu va putea să comercializeze produsele fabricate.

Drept soluţie la acest risc este informarea corectă despre nevoile clienţilor.Dacă vom produce anume fructe şi pomuşoare uscate de care au nevoie consumatorii, atunci aceştia vor dori să le procure şi să le utilizeze în alimentaţie.

**Riscul termenului de valabilitate.** Acest risc se referă la expirarea termenului de valabilitate a fructelor şi pomuşoarelor uscate din cauza necomercializării acestora sau din cauza unor deficienţe în păstrarea lor (incidente tehnice,condiţii nefavorabile de păstrare).

Pentru ca să evităm această situaţie trebuie să ne asigurăm că producem o cantitate conform cererii consumatorilor şi că procesul de producţie şi păstrare a acestora decurge în modul stabilit.

**Riscul lipsei de materie primă în procesul de producţie.** Acest risc se referă la insuficienţa de fructe şi pomuşoare proaspete care trebuie să fie utilizate pentru a obţine produsele dorite. Lipsa acestora poate fi cauzată de creşterea preţului de procurare a acestora sau de cantitatea insuficientă pe piaţă.

**Riscul de a nu ține piept concurenților.** Acest risc se referă la concurenții de pe piață care pot oferi fructe și pomușoare uscate de o calitate mai înaltă ca entitatea noastră și la un preț mai avantajos.

**Riscul evenimentelor neprevăzute.** Acest risc se referă la anumite acţiuni negative care pot avea loc în entitatea noastră, ca de exemplu: incendiu, furt, defectarea unui utilaj de producţie.

Aceste riscuri pot genera probleme semnificative pentru enitatea noastră. De aceea, trebuie să planificăm minuţios totul din timp, analizînd într-un mod realist toţi factorii de risc.

**IX. PLANUL FINANCIAR**

În scopul realizării obiectivelor propuse , entitatea noastră are nevoie de o investiţie în mărime de 1 000 000, ceea ce constituie contrbuţia proprie a fondatorilor întreprinderii pentru iniţierea afacerii.

**Pentru o prezentare mai minuţioasă a cheltuielilor , am creat următorul tabel :**

**Tabelul nr. 3**

|  |  |
| --- | --- |
| **Cheltuieli** | **Suma, lei** |
| Cheltuieli pentru înregistrare | 700 |
| Cheltuieli pentru angajarea personalului | 300 |
| Cheltuieli pentru arenda imobilului (prima lună) | 8000 |
| Cheltuieli de promovare a întreprinderii | 4500 |
| Cheltuieli de achitare a salariului (prima lună) | 60000 |
| Cheltuieli pentru procurarea materiei prime | 45000 |
| Cheltuieli de procurare a utilajului | 400 000 |
| **Total** | **518 500** |

**Prognoza veniturilor pentru primul trimestru:**

**Tabelul nr. 4**

|  |  |
| --- | --- |
| **Venituri** | **Suma, lei** |
| Venituri din vînzări | 600 000 |

**Profit obţinut din vînzarea fructelor şi pomuşoarelor uscate în primul trimestru**

**Profit=Venit- Cheltuieli=600 000 - ( 4\*8000+4\*60000+4\*45000) =148000 (lei)**

**Anexa 1**

**Organigrama entităţii ,, S.R.L Fructis ”**

**Contabil (1)**

Departament financiar-contabil (**contabil-şef) (1)**

**Muncitori (9)**

**Supraveghetor de proces şi calitate (1)**

Departament de producţie **( Şef de producţie ) (1)**

**Şef de resurse şi materie primă (1)**

**Director (1)**